
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2663 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση της τροποποίησης του κανονισμού Εσω¬ 
τερικής Υπηρεσίας του Διοικητικού Εφετείου Πει¬ 
ραιώς. 

2 Διοικητική Δομή Ειδικού Λογαριασμού Κονδυλί- 
ων Έρευνας (Ε.Λ.Κ.Ε.) του Αριστοτελείου Πανεπι¬ 
στημίου Θεσσαλονίκης. 


ΑΠΟΦΑΣΕΙΣ 

Αριθμ. 10/2018 (1) 

Έγκριση της τροποποίησης του κανονισμού Εσω¬ 
τερικής Υπηρεσίας του Διοικητικού Εφετείου Πει¬ 
ραιώς. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 18 Απριλίου 2018, ημέρα Τετάρτη και 
ώρα 13.00, συνήλθε στο κατάστημα του Συμβουλίου 
της Επικράτειας και στην αίθουσα συνεδριάσεων της 
Ολομέλειας αποτελούμενο από τα μέλη του: Αθ. Ράντο, 
Αντιπρόεδρο, Προεδρεύοντα, σε αναπλήρωση του Προ¬ 
έδρου του Συμβουλίου της Επικράτειας, που είχε κώλυ¬ 
μα, Ειρ. Σαρπ, Μ. Καραμανώφ, Αικ. Σακελλαροπούλου, 
Σπ. Χρυσικοπούλου, Αντιπροέδρους του Συμβουλίου 
της Επικράτειας και τους Συμβούλους I. Μαντζουρά- 
νη, Αικ. Χριστοφορίδου, Δ. Αλεξανδρή, Δ. Σκαλτσούνη, 
Μ.-Ε. Κωνσταντινίδου, Π. Ευστρατίου, Μ. Γκορτζολίδου, 
Ε. Αντωνόπουλο, Γ. Τσιμέκα, Σ. Μαρκάτη, Π. Καρλή, 
Μ. Παπαδοπούλου, Β. Αραβαντινό, Δ. Κυριλλόπουλο, 
Α. Καλογεροπούλου, Ο. Ζύγουρα, Β. Ραφτοπούλου, Κ. 
Κουσούλη, Κ. Φιλοπούλου, Ο. Αραβάνη, Α. Χλαμπέα, Μ. 
Πικραμένο, Τ. Κόμβου, Β. Αναγνωστοπούλου-Σαρρή, Π. 
Μπράϊμη, Σ. Βιτάλη, Ηλ. Μάζο, Χρ. Ντουχάνη, Β. Κίντζιου, 
Ο. Τζοβαρίδου, Ε. Παπαδημητρίου, Κ. Νικολάου, Β. 
Πλαπούτα, Ο. Παπαδοπούλου, Μ. Σωτηροπούλου, Π. 
Τσούκα, Κ. Κονιδιτσιώτου, Α. Γαλενιανού-Χαλκιαδάκη, 
Α. Μίντζια, I. Σπερελάκη, Ρ. Παννουλάτου, Χρ. Σιταρά και 
Μ.Τριπολιτσιώτη.Ταλοιπά μέλη, αν και προσκλήθηκαν, 
δεν εμφανίσθηκαν, γιατί είχαν κώλυμα. Η Σύμβουλος Μ. 
Τριπολιτσιώτη παρακολούθησε τη συζήτηση, χωρίς να 


καταχωρηθεί η άποψη της, ως νεώτερη, σύμφωνα με το 
άρθρο 8 του Π.Δ. 18/1989 «Κωδικοποίηση διατάξεων νό¬ 
μων για το Συμβούλιο της Επικράτειας», προκειμένου να 
διατηρηθεί περιττός ο αριθμόςτων μελών που μετέχουν 
στην Ολομέλεια. Παρέστη επίσης η Γραμματέας Ελ. Γκίκα, 
Προϊσταμένη της Διεύθυνσης της Γραμματείας του Συμ¬ 
βουλίου της Επικράτειας. Θέμα της συζητήσεως ήταν, 
σύμφωνα με την πρόσκληση του Προέδρου, η έγκριση 
της 2/2017 αποφάσεως της Ολομέλειας του Διοικητικού 
Εφετείου Πειραιώς σχετικά με τον Κανονισμό Εσωτερικής 
Υπηρεσίας του. 

Τ ο Συμβούλιο άκουσε την εισηγήτρια της υποθέσεως, 
Σύμβουλο της Επικράτειας Β. Αναγνωστοπούλου-Σαρρή. 

Σκέφθηκε κατά τον Νόμο 

1. Επειδή, με το ΓΠ11960/31.10.2017 έγγραφο της 
Προέδρου του Τριμελούς Συμβουλίου Διεύθυνσης του 
Διοικητικού Εφετείου Πειραιώς υποβλήθηκε στο Συμ¬ 
βούλιο της Επικράτειας προς έγκριση η 2/2017 απόφαση 
της Ολομέλειας των Δικαστών του ως άνω Διοικητικού 
Εφετείου, με την οποία τροποποιήθηκε και συμπληρώ¬ 
θηκε ο Κανονισμός Εσωτερικής Υπηρεσίας του εν λόγω 
Δικαστηρίου. Ήδη κατόπιν της από 30.3.2018 προσκλή- 
σεως του Προέδρου του Συμβουλίου της Επικράτειας 
εισάγεται προς έγκριση η απόφαση αυτή. 

2. Επειδή, κατά το στοιχ. Α'παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία... καταρτίζουν κανονι¬ 
σμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντι- 
καταστάθηκε με το άρθρο 86 παρ. 1 του ν. 4055/2012 
(Α' 51), «4. Ο Υπουργός Δικαιοσύνης, Διαφάνειας και 
Ανθρωπίνων Δικαιωμάτων, ο Εισαγγελέας του Αρείου 
Πάγου, ο Γενικός Επίτροπος της Επικράτειας του Ελε¬ 
γκτικού Συνεδρίου, ο Γενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του οικείου Συμβουλίου Επιθεώρησης έχουν δικαίωμα 
να ζητήσουν τη σύνταξη, συμπλήρωση, τροποποίηση ή 
αντικατάσταση κανονισμού, του οικείου δικαστηρίου και 
δικαιοδοτικού κλάδου». Τέλος, κατά την παρ. 7, όπως η 
παράγραφος αυτή αντικαταστάθηκε με το άρθρο 86 του 















30118 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2663/06.07.2018 


ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, όπως έχει γίνει δεκτό (αποφάσεις 10,12/2012, 
5, 6/2013 3, 6, 15, 16α/2014 της Ολομέλειας του Συμ¬ 
βουλίου της Επικράτειας εν συμβουλίω), καθ' ερμηνεία 
των διατάξεων που μνημονεύθηκαν στην προηγούμενη 
σκέψη, η Ολομέλεια του Συμβουλίου της Επικράτειας 
εν συμβουλίω, ελέγχοντας υποβαλλόμενο προς έγκρι¬ 
ση Κανονισμό εσωτερικής υπηρεσίας τακτικού διοι¬ 
κητικού δικαστηρίου, έχει την αρμοδιότητα, χωρίς να 
υποκαθίσταται, κατ' αρχήν, στην κρίση των δικαστών 
της Ολομέλειας του οικείου δικαστηρίου, να ελέγχει εάν 
και σε ποιο βαθμό συγκεκριμένες ρυθμίσεις του Κανο¬ 
νισμού, και ιδίως αυτές που συνάπτονται με το σκοπό 
της εύρυθμης και αποτελεσματικής λειτουργίας του δι¬ 
καστηρίου από πλευράς ταχείας διεκπεραιώσεως των 
εισαγόμενων σ' αυτό υποθέσεων, εξυπηρετούν τον εν 
λόγω σκοπό. Έχει επίσης γίνει δεκτό με τις αποφάσεις αυ¬ 
τές, ότι αφ'ενός μεν δεν είναι επιτρεπτή η έγκριση νέων 
Κανονισμών δικαστηρίων, που περιέχουν ρυθμίσεις, οι 
οποίες οδηγούν, αμέσως ή εμμέσως, σε επιβράδυνση 
του ρυθμού εκδικάσεωςτων υποθέσεων, αφ'ετέρου δε 
ότι προς εξυπηρέτηση του σκοπού της επιταχύνσεως 
η Ολομέλεια του Συμβουλίου της Επικράτειας δεν έχει 
γνωμοδοτική απλώς αρμοδιότητα, αλλά αρμοδιότητα 
να υποδεικνύει την προσθήκη ρυθμίσεων που εξυπηρε¬ 
τούν τον εν λόγω σκοπό. Περαιτέρω, όπως επίσης έχει 
ήδη κριθεί (βλ. πρακτικά 6/2014,16α/2014 Ολομέλειας 
Συμβουλίου της Επικράτειας εν συμβουλίω), η σχετική 
αρμοδιότητα του Συμβουλίου της Επικράτειας δεν είναι 
απλώς γνωμοδοτική αλλά αποφασιστική και δεσμευτική 
ως προςτις διατυπούμενες παρατηρήσεις, τόσο ως προς 
την υποδεικνυόμενη κατεύθυνση, όσο και ως προς το 
προτεινόμενο βασικό περιεχόμενο των προς θέσπιση 
ρυθμίσεων ή τροποποιήσεων. 

4. Επειδή, με την 2/2017 απόφαση της Ολομέλει¬ 
ας των Δικαστών του Διοικητικού Εφετείου Πειραι¬ 
ώς, η οποία συνήλθε στις 25.10.2017 κατόπιν των 
ΓΠ10621/28.9.2017 και ΓΠ11116/10.10.2017 προ¬ 
σκλήσεων της Προέδρου του Τριμελούς Συμβουλίου 
Διεύθυνσης του ως άνω Δικαστηρίου, αποφασίστηκε 
η τροποποίηση των άρθρων 2 και 3 παρ. 2 του Κανονι¬ 
σμού Εσωτερικής Υπηρεσίας του Δικαστηρίου, ώστε α) 
να συσταθεί στο Δικαστήριο νέο τμήμα συνεδριάσεων 
(11 ο), ως γενικό τμήμα ουσίας, με την ονομασία Θ'Τμή- 
μα, προς εκδίκαση υποθέσεων επί διαφορών ουσίας, με 
ημέρα συνεδριάσεων την Τετάρτη και ώρα την κατά τον 
Κανονισμό προβλεπόμενη για όλα τα τμήματα συνεδρι¬ 
άσεων και β) να μετατραπούν τα δύο ήδη υπάρχοντα 
αμιγώς φορολογικά τμήματα Ζ' και Η' σε γενικά τμή¬ 


ματα ουσίας. Οι ρυθμίσεις αυτές κρίθηκαν αναγκαίες, 
ενόψει αφενός της αυξήσεως κατά μία των θέσεων των 
υπηρετούντων στο Δικαστήριο Προέδρων Εφετών και 
αφετέρου του φθίνοντος πλέον αριθμού των εκκρεμών 
φορολογικών υποθέσεων και της ανάγκης προσδιο¬ 
ρισμού και κατανομής σε περισσότερα τμήματα των 
υποθέσεων διοικητικών συμβάσεων, που αποτελούν 
την πλειοψηφία των υποθέσεων στις μεταβατικές έδρες 
του Δικαστηρίου, προκειμένου, όπως αναφέρεται στην 
ανωτέρω απόφαση, να επιτευχθεί η ορθολογικότερη 
λειτουργία του Δικαστηρίου, η άρση των δυσλειτουργι¬ 
ών που έχουν εμφανισθεί το τελευταίο διάστημα λόγω 
της δημιουργίας των ειδικών φορολογικών τμημάτων, 
ο περιορισμός -με απώτερο στόχο την εξάλειψη- της 
κατ'αριθμό και κατά χρόνο (ιδιαίτερα στις μεταβατικές 
έδρες) εκκρεμότητας του Δικαστηρίου, καθώς και η 
επιτάχυνση της παροχής δικαστικής προστασίας στους 
διαδίκους. Κατά την ως άνω συνεδρίαση, η Πρόεδρος 
της Ολομέλειας επεσήμανε την αναγκαιότητα των τρο¬ 
ποποιήσεων του Κανονισμού, ενώ στη συνέχεια έλαβε 
το λόγο η εισηγήτρια, η οποία ανέπτυξε την εισήγηση 
και τις προτάσεις της. Επακολούθησε συζήτηση μετα¬ 
ξύ των μελών της Ολομέλειας επί των προτάσεων της 
εισηγήτριας, ενώ διατυπώθηκαν, περαιτέρω, από μεν 
την Πρόεδρο Εφετών Μαρία Περιστέρη, η πρόταση, ότι 
τα δύο φορολογικά τμήματα θα έπρεπε να μετατρα¬ 
πούν σε «κυρίως» φορολογικά, δύο δε άλλα τμήματα 
να δικάζουν διαφορές από συμβάσεις και υποθέσεις 
του ν. 1406/1983, από δε την Εφέτη Ευαγγελή Μπράμη 
η γνώμη, σύμφωνα με την οποία: «Η κατάργηση των 
φορολογικώνΤμημάτωνΖ'και Η'γίνεται κατά παράβα¬ 
ση της αρχής της εξειδίκευσης του δικαστή που είναι 
πλέον και ευρωπαϊκή αρχή». Στη συνέχεια, διενεργή- 
θηκε ψηφοφορία, κατά την οποία έγινε δεκτή κατά 
πλειοψηφία η πρόταση της εισηγήτριας. Εξάλλου, η 
Πρόεδρος της Ολομέλειας πρότεινε, μετά την πλήρη 
λειτουργία από 10.5.2016 του μηχανογραφικού συστή¬ 
ματος ΟΣΔΔΥ ΔΔ, ορισμένες περιορισμένης εκτάσεως 
τροποποιήσεις των άρθρων 9 εδ.2,11 παρ. 1,12 παρ. 2, 
13 και 14 παρ. 1 περ. α'του Κανονισμού του Δικαστη¬ 
ρίου, οι οποίες έγιναν δεκτές από την Ολομέλεια του 
Δικαστηρίου. Με το ΓΠ11960/31.10.2017 έγγραφο της 
Προέδρου η ανωτέρω απόφαση της Ολομέλειας υπο¬ 
βλήθηκε στο Συμβούλιο της Επικράτειας προς έγκριση. 
Εξάλλου, με το από 1.12.2017 έγγραφο (αριθμ. πρωτ. 
ΕΜΠ226/1.12.2017) προςτον Πρόεδρο του Συμβουλίου 
της Επικράτειας, η Εφέτης Ευαγγελή Μπράμη αναφέρε- 
ται στο από 24.11.2017 έγγραφο της προς την Πρόεδρο 
του Τριμελούς Συμβουλίου Διεύθυνσης του Διοικητικού 
Εφετείου Πειραιώς (αριθμ. πρωτ. ΓΠ13260/24.11.2017), 
στο οποίο είχε επισημάνει ότι δεν αποτυπώθηκε πλή¬ 
ρως η μειοψηφία της στην απόφαση της Ολομέλειας. 

5. Επειδή, με τα δεδομένα αυτά, οι περιληφθείσες 
στον υπό έγκριση Κανονισμό ρυθμίσεις, οι οποίες απο¬ 
σκοπούν στη διασφάλιση της ομαλής λειτουργίας του 
Δικαστηρίου, στον περιορισμό της εκκρεμότητας του 
και στην επιτάχυνση της παροχής δικαστικής προστα¬ 
σίας στους διαδίκους, δεν προκαλούν παρατηρήσεις και 
πρέπει να εγκριθούν ως έχουν. 




Τεύχος Β' 2663/06.07.2018 

Διά ταύτα 

Εγκρίνει τον υποβαλλόμενο με την 2/2017 απόφαση 
της Ολομέλειας των Δικαστών του Διοικητικού Εφετείου 
Πειραιώς Κανονισμό Εσωτερικής Υπηρεσίας του Δικα¬ 
στηρίου αυτού. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 
ΑΘ. ΡΑΝΤΟΣ 


Αριθμ. 22355 _ (2) 

Διοικητική Δομή Ειδικού Λογαριασμού Κονδυλί- 
ων Έρευνας (Ε.Λ.Κ.Ε.) του Αριστοτελείου Πανεπι¬ 
στημίου Θεσσαλονίκης. 

Η ΣΥΓΚΛΗΤΟΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

(Αριθμός συνεδρίασης 2949/16-10-2017) 

Έχοντας υπόψη: 

Ι.Τις διατάξεις των άρθρων: 52,57,58 και 87 -παρ. 5- 
του ν. 4485/2017 (ΦΕΚ114/τ.Α'/4-8-2017), όπως ισχύει, 

2. Τη με αριθμό 164530/Ζ1/3-10-2017 εγκύκλιο του 
Αναπληρωτή Γενικού Γραμματέα του Υπουργείου Παι¬ 
δείας Έρευνας και Θρησκευμάτων (Α.Δ.Α. 6ΕΜ04653ΠΣ- 
ΥΑ4) με θέμα: «Άμεσες ενέργειες και χρονοδιάγραμμα 
όσον αφορά τη λειτουργία των Ε.Λ.Κ.Ε. των Α.Ε.Ι. μετά 
τη δημοσίευση του ν. 4485/2017 (Α'/114), όπως ισχύει». 

3. Την προηγούμενη απόφασή της [συνεδρίαση με 
αριθμό 2947/19-9-2017, έγγραφο με αριθμό 3877/ 
12-10-2017 (ΑΔΑ ΩΝ3846Ψ8ΧΒ-3Γ6)] με θέμα: «Επίπεδο 
λειτουργίας της Μονάδας Οικονομικής και Διοικητικής 
Υποστήριξης του Ε.Λ.Κ.Ε./Α.Π .Θ., σύμφωνα με την οποία 
η Μονάδα Οικονομικής και Διοικητικής Υποστήριξης 
του Ε.Λ.Κ.Ε./Α.Π.Θ., η οποία αποτελεί οργανική μονά¬ 
δα του Αριστοτελείου Πανεπιστημίου Θεσσαλονίκης, 
θα λειτουργεί σε επίπεδο Διεύθυνσης, με υπαγωγή της 
στον Αντιπρύτανη Έρευνας και Πρόεδρο της Επιτροπής 
Ερευνών και Διαχείρισης του ΕΛΚΕ. 

4. Το έγγραφο με αριθμό 103070/2017/10-10-2017 του 
ΕΛΚΕ με συνημμένα: 

4.1. Το οργανόγραμμα ΕΛΚΕ/ΑΠΘ και 

4.2. Την εισήγηση-πρόταση ορισμού Προϊσταμένου 
Διεύθυνσης Μονάδας Οικονομικής και Διοικητικής Υπο¬ 
στήριξης (Π.Μ.Ο.Δ.Υ.) - Προϊσταμένου Οικονομικών Υπη¬ 
ρεσιών (ΠΟΥ) και του αναπληρωτή του, Προϊσταμένου 
της Υποδιεύθυνσης Οικονομικής Υποστήριξης καθώς και 
επικεφαλούςτου Γραφείου Ταμειακής Διαχείρισης και 

5. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/τ.Α'). 

6. Το γεγονός ότι από την εφαρμογή των διατάξεων της 
παρούσας απόφασης προκαλείται σε βάρος του κρατι¬ 
κού προϋπολογισμού δαπάνη ποσού 35.052,00 € ετησί- 
ως (το από 6/3/2018 Υπηρεσιακό Σημείωμα της Γενικής 
Διεύθυνσης Οικονομικών Υπηρεσιών του Αριστοτελείου 
Πανεπιστημίου Θεσσαλονίκης), αποφασίζουμε: 


Η Μονάδα Οικονομικής και Διοικητικής Υποστήριξης 
(Μ.Ο.Δ.Υ.) του Ε.Λ.Κ.Ε./Α.Π.Θ., η οποία αποτελεί οργανική 
μονάδα του Αριστοτελείου Πανεπιστημίου Θεσσαλονί¬ 
κης και λειτουργεί σε επίπεδο Διεύθυνσης, με υπαγωγή 
της στον Αντιπρύτανη Έρευνας και Πρόεδρο της Επι¬ 
τροπής Ερευνών και Διαχείρισηςτου ΕΛΚΕ (συνεδρίαση 
με αριθμό 2947/19-9-2017), έχει την ακόλουθη δομή, 
οργανωτική διάρθρωση: 

Διεύθυνση Μονάδας Οικονομικής 
και Διοικητικής Υποστήριξης ΕΛΚΕ 

Η Διεύθυνση Μονάδας Οικονομικής και Διοικητικής 
Υποστήριξης ΕΛΚΕ, αποτελεί τη Μονάδα Οικονομικής 
και Διοικητικής Υποστήριξης (Μ.Ο.Δ.Υ.) του ΕΛΚΕ του 
Αριστοτελείου Πανεπιστημίου Θεσσαλονίκης, σύμφω¬ 
να με τις διατάξεις του ν. 4485/2017, όπως ισχύει, διαρ¬ 
θρώνεται και λειτουργεί ως ανεξάρτητη υπηρεσία του 
Αριστοτελείου Πανεπιστημίου Θεσσαλονίκης σε επίπεδο 
Διεύθυνσης με την ακόλουθη οργανωτική διάρθρωση: 

1) Μία Υποδιεύθυνση Οικονομικής Υποστήριξης με 
τρία Τμήματα οικονομικού αντικειμένου 

Α) Υποδιεύθυνση Οικονομικής Υποστήριξης 
Οι αρμοδιότητες της Υποδιεύθυνσης κατανέμονται 
μεταξύ των Τμημάτων της ως εξής: 

αα) Τμήμα Οικονομικής Διαχείρισης. Το Τμήμα διαρ¬ 
θρώνεται στα ακόλουθα Γραφεία: 

-Γραφείο Ταμειακής Διαχείρισης, 

- Γραφείο Εκκαθάρισης Δαπανών, 

-Γραφείο Μισθοδοσίας Έργων και 
-Γραφείο Αυτοτελών Εσόδων. 

αβ) Τμήμα Οικονομικών Συναλλαγών και Αρχειοθέ¬ 
τησης. 

Το Τμήμα διαρθρώνεται στα ακόλουθα Γραφεία: 

- Γραφείο Παραλαβής και Ελέγχου Εντολών και 
-Γραφείο Αρχείου. 

αγ) Τμήμα Παρακολούθησης Έργων. 

Το Τμήμα διαρθρώνεται στα ακόλουθα Γραφεία: 

- Γραφείο Επιχειρησιακών Προγραμμάτων Ανάπτυξης 
Ανθρώπινου Δυναμικού, Εκπαίδευσης και Διά Βίου Μά¬ 
θησης (ΕΠ ΑΝΑΔ ΕΔΒΜ) και Ψηφιακής Σύγκλισης (ΨΣ) 

- Γραφείο Επιχειρησιακού Προγράμματος Ανταγωνιστι¬ 
κότητας (ΕΠΑΝ) και άλλων Επιχειρησιακών Προγραμμάτων 

- Γραφείο Έρευνας και Τεχνολογικής Ανάπτυξης και 
Προγραμμάτων Εδαφικής Συνεργασίας 

2) Τρία Τμήματα διοικητικής και διαχειριστικής υπο- 
στήριξηςτα οποία υπάγονται απευθείας στη Διεύθυνση 

Β) Τμήμα Προγραμματισμού και Υποστήριξης Έρευνας. 
ΤοΤμήμα διαρθρώνεται στα ακόλουθα Γραφεία: -Γρα¬ 
φείο Υποβολής Προτάσεων, -Γραφείο Έναρξης Έργων και 
-Γραφείο Μεταφοράς Τεχνολογίας. 

Γ) Τμήμα Διοικητικής Υποστήριξης. 

Το Τμήμα διαρθρώνεται στα ακόλουθα Γραφεία: 
-Γραφείο Ανθρωπίνων Πόρων 
-Γραφείο Προμηθειών και 
-Γραφείο Διασφάλισης Ποιότητας. 

Δ) Τμήμα Διαχείρισης Πληροφοριακών Συστημάτων. 
Το Τμήμα διαρθρώνεται στα ακόλουθα Γραφεία: 
-Γραφείο Ανάπτυξης Λογισμικού και Διαδικτυακών 
Εφαρμογών, 

-Γραφείο Υποστήριξης Εφαρμογών και Τεκμηρίωσης 
Πληροφοριακών Συστημάτων και 
-Γραφείο Ασφάλειας Πληροφοριακών Συστημάτων και 
Υλικοτεχνικής υποδομής. 


3) Γραφείο Γραμματείας και Γραφείο Νομικής Υποστή¬ 
ριξης που υπάγονται απευθείας στη Διεύθυνση. 

Η οργανωτική διάρθρωση της Μ.Ο.Δ.Υ. του Ε.Λ.Κ.Ε. υπό 
μορφή οργανογράμματος εικονίζεται στο παρακάτω σχήμα: 



Ισχύς της απόφασης αυτής αρχίζει από 16-10-2017. 

Η απόφαση αυτή να δημοσιευτεί στην Εφημερίδα της Κυβερνήσεως. 

Θεσσαλονίκη, 15 Ιουνίου 2018 

Ο Πρύτανης 
ΠΕΡΙΚΛΗΣ ΜΗΤΚΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ί(ά>6ί.αΓ 









































































































































